Matthew McConaughey

Matthew David McConaughey (s. 4. marraskuuta 1969 Uvalde, Texas) on yhdysvaltalainen Oscar-palkittu näyttelijä.

Nuoruus
McConaughey syntyi Uvaldessa Texasissa vuonna 1969. Hänellä on kaksi isoveljeä. Huoltoaseman omistanut isä Jim ja opettajaäiti Katherine olivat konservatiivisia kristittyjä. Perhe muutti Longview’hun, missä McConaughey kävi high schoolin.

Valmistuttuaan high schoolista McConaughey muutti vuodeksi Australiaan, sillä hän ei vielä tiennyt mitä tekisi elämällään. Palattuaan Yhdysvaltoihin hän opiskeli ensin lakia Texasin yliopistossa ja sen jälkeen elokuvantekoa. Hän valmistui elokuvakoulusta vuonna 1993.

Ura
McConaughey esiintyi vuonna 1991 muutamassa opiskelijaelokuvassa ja olutmainoksessa. Seuraavana vuonna hän ohjasi lyhytelokuvan Chicano Chariots. Sen jälkeen hän palasi näyttelijäksi ja esiintyi muun muassa draamaelokuvassa Surutta? Sekaisin (1993). Sitä seurasi päärooli lakimiehenä elokuvassa On aika tappaa (1996). Samoihin aikoihin McConaughey pääsi Variety-lehden kanteen ja nousi kuuluisaksi. Seuraavina vuosina hän esiintyi monessa rakkauselokuvassa, kuten Kuinka hukata kundi 10 päivässä, Häät mielessä ja Muuttohaluton poikamies. McConaugheyn muita menestyselokuvia ovat esimerkiksi Amistad, Oikeuden palvelija, Interstellar ja Magic Mike. Vuonna 2014 McConaughey voitti Oscarin ja Golden Globen pääosasuorituksestaan aidspotilaana elokuvassa Dallas Buyers Club.

Vuonna 2010 McConaughey esiintyi HBO:n komediasarjassa Eastbound & Down ja vuonna 2014 rikossarjassa True Detective.

 Yksityiselämä 
McConaughey on seurustellut muun muassa Penélope Cruzin kanssa. McConaughey avioitui brasilialaissyntyisen mallin Camila Alvesin kanssa vuonna 2012. Heillä on kolme yhteistä lasta: heinäkuussa 2008 syntynyt poika, tammikuussa 2010 syntynyt tytärMatthew McConaughey, Camila Alves Welcome Daughter Vida People.com, 3. tammikuuta 2010 ja 2012 syntynyt poika.

Vuonna 2020 julkaistussa elämäkertakirjassaan Greenlights McConaughey kertoo joutuneensa teini-ikäisenä seksuaalisen hyväksikäytön uhriksi.

McConaughey on perustanut Just Keep Livin Foundation -säätiön tukemaan high school -opiskelijoita.

Vuonna 2005 People-lehti nimesi McConaugheyn seksikkäimmäksi elossa olevaksi mieheksi.2005 Sexiest Man of the Year 

 Filmografia 
Elokuvat Vuosi Suomenkielinen nimi Alkuperäinen nimi Rooli1993  Suuteleva Zombie  My Boyfriend's Back  Guy #2 	 Surutta? Sekaisin  Dazed and Confused  David Wooderson 1994  Enkelit  Angels in the Outfield  Ben Williams 	 Texasin moottorisahamurhaaja – uusi sukupolvi  Texas Chainsaw Massacre: The Next Generation  Vilmer Slaughter1995  Boys on the Side – Matka ystävyyteen   Boys on the Side  Officer Abe Lincoln  Parhaassa iässä  Glory Daze  Rental Truck Guy 	1996  On aika tappaa  A Time to Kill  Jake Tyler Brigance Lone Star  Buddy Deeds Yllätysperintö  Larger than Life  Tip Tucker 	 Autiomaan vangit  Scorpion Spring  El Rojo 	1997 Amistad  Roger Sherman Baldwin  Ensimmäinen yhteys  Contact  Palmer Joss 	1998  Legendaariset Newtonin pojat  The Newton Boys  Willis Newton 	1999 EDtv  Ed "Eddie" Pekurny 	2000 U-571 (elokuva)  Lt. Andrew Tyler 	2001  Häät mielessä  The Wedding Planner  Steve "Eddie" Edison 	2002  Tulen valtakunta  Reign of Fire  Denton Van Zan 	 13 keskustelua yhdestä asiasta  Thirteen Conversations About One Thing  Troy 	 Pahuuden kosketus  Frailty  "Fenton Meiks"/Adam Meiks 2003  Varpaisillaan  Tiptoes  Steven Bedalia 	 Kuinka hukata kundi 10 päivässä  How To Lose a Guy In 10 Days  Benjamin Barry 	2005  Rahantekijä  Two for the Money  Brandon Lang 	Sahara  Dirk Pitt 	2006 We Are Marshall  Jack Lengyel  Muuttohaluton poikamies  Failure to Launch  Tripp 2008 Fool’s Gold  Ben "Finn" Finnegan Tropic Thunder  Rick Peck 	Surfer, Dude  Steve Addington 	2009  Pelimiehen painajainen  Ghosts of Girlfriends Past  Connor Mead 2011  The Lincoln Lawyer – Oikeuden palvelija  The Lincoln Lawyer  Mickey Haller 	2012 Mud  Mud 	Bernie  Danny Buck Davidson 	Killer Joe  Killer Joe Cooper Magic Mike  Dallas 	The Paperboy  Ward James 		2013 Dallas Buyers Club  Ron WoodroofThe Wolf of Wall Street  Mark Hanna 2014 Interstellar  Cooper 2016 Gold  Wells 2017  Musta torni  The Dark Tower  Walter Padick 2018 White Boy Rick  Richard Wershe Sr.2019 Serenity  Baker Dill The Beach Bum  Moondog 		The Gentlemen  Mickey Pearson 2024 Deadpool & Wolverine  Wade Wilson / Cowboypool
Televisio Vuosi Suomenkielinen nimi Alkuperäinen nimi Rooli Jakson nimi/Jaksojen määrä1992 Unsolved Mysteries  Larry Dickens  Jakso #5.121999  Kukkulan kuningas  King of the Hill  Rad Thidbodeaux (äänirooli)  Jakso: "The Wedding of Bobby Hill"2000  Sinkkuelämää  Sex and the City  itsenään  Jakso: "Escape From New York"2010–2012 Eastbound & Down  Roy McDaniel / Texas Scout  2014 True Detective Rustin "Rust" Cohle  

 Lähteet 

 Aiheesta muualla 

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset ääninäyttelijät
Luokka:Amerikanirlantilaiset
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1969 syntyneet
Luokka:Elävät henkilöt
Luokka:Seulonnan keskeiset artikkelit